stanford-oval/wikipedia huggingface dataset:
Pienet sydämet (elokuva)
Juoni

Elokuvista englantinsa oppinut pariisilaisen taksinkuljettajan älykäs poika tapaa samanikäisen kivan amerikkalaistytön ja syntyy varhaisteiniromanssi. Tyttö saa kuulla muuttavansa vanhempiensa kanssa parin viikon päästä Pariisista takaisin Yhdysvaltoihin. Vanha mies kertoo nuorille taianomaisesta suudelmasta Venetsiassa Huokausten sillalla auringonlaskussa, ja kolmikko lähtee matkaan junalla. Tytön vanhemmat aloittavat kansainväliset etsinnät.
Vastaanotto

Helsingin Sanomien Helena Ylänen piti tätä viatonta ja rehellisen tuntuista viihdetarinaa osoituksena George Roy Hillin todellisesta ohjaajanlaadusta, kevyestä lennokkuudesta joka tämän aiemmissa menestyselokuvissa (Puhallus, Butch ja Kid, Lämäri) on usein peittynyt kaupallisuuden alle. Hänestä tarina kykenee viihteen ohessa kertomaan myös jotakin olennaista kiireisten ja omiin ihmissuhdekuvioihinsa keskittyvien uravanhempien lapsista. Moitittavaa hän löysi vain veteraaninäyttelijä Laurence Olivierin äärimmäisestä karrikoinnista roolissaan höpsönä ranskalaispappana. Chicago Sun-Timesin Roger Ebert puolestaan piti tarinaa vaivaannuttavan epäuskottavana fantasiana, jonka elokuvan tekijät kuitenkin tuntuvat ottavan ihan tosissaan. Hän kehui nuoria näyttelijöitä, joiden hän arveli juttelevan keskenään paljon luontevammin kuvaustauoilla, kun ei tarvitse toistella aikuisten keksimiä pikkuvanhoja repliikkejä.
Itse elokuva ja naispääosan esittäjä Diane Lane saivat Youth in Film -palkinnot ja Thelonius Bernard samassa gaalassa Jackie Cooganin mukaan nimetyn nuorten miesnäyttelijöiden palkinnon. Georges Delerue sai elokuvan alkuperäismusiikista Oscarin. Oscar-ehdokkuus tuli myös Allan Burnsille parhaan sovitetun käsikirjoituksen sarjassa. Golden Globe -ehdokkuudet tulivat Olivierille miessivuosasta ja Deleruelle musiikista.
Batharin kieli

| Bathari |
| --- | --- |
 Batharin puhuma-alue vaaleanpunaisella.
Tiedot
Alue:   Oman
Puhujia:  300–400
Sija:  ei 100 suurimman joukossa
Kielitieteellinen luokitus
Kielikunta:  afroaasialaiset kielet
Kieliryhmä:  seemiläiset kielet länsiseemiläiset kielet nykyeteläarabialaiset kielet
ISO 639-3:  bhm
 Ohje 
Batharin kieli on seemiläinen kieli, jota puhutaan Omanin etelärannikolla. Tarkemmin kieli kuuluu eteläarabiaan, joka poikkeaa esimerkiksi arabiasta.
Batharin puhujat kuuluvat Batahiran heimoon. Heimon jäsenet asuttavat alueita Omanin etelärannikolla niin sanotulla Jazirin alueella Hasikin ja Ras Sharbithatin välillä Kuria Murian lahden rannikolla. Alueen asukkaat ovat harjoittaneet perinteisenä elinkeinonaan kalastusta. Bathari on läheistä sukua kharsusin ja mehrin kielille.
Vuonna 1983 kielellä arvioitiin olevan vain 300 puhujaa. Ethnologuen arvion mukaan puhujia on noin 400. Unesco pitää kieltä äärimmäisen uhanalaisena.
Samantha Power

| Samantha Power |
| --- | --- |

Yhdysvaltain Yhdistyneiden kansakuntien suurlähettiläs
 5. elokuuta 2013 – 20. tammikuuta 2017  
Presidentti:  Barack Obama
Edeltäjä:  Susan Rice
Seuraaja:  Nikki Haley
Henkilötiedot
Syntynyt: 21. syyskuuta 1970 (ikä 54) Lontoo, Britannia
Tiedot
Puolue:  Demokraatit
Aiheesta muualla
samanthapower.com
Samantha Power (s. 21. syyskuuta 1970, Lontoo) on brittiläissyntyinen yhdysvaltalainen diplomaatti, joka toimi Yhdysvaltojen YK-suurlähettiläänä Barack Obaman presidenttikaudella.
Power opiskeli historiaa Yalen yliopistossa, ja työskenteli ulkomaankirjeenvaihtajana Jugoslavian hajoamissotien aikana. Palattuaan Yhdysvaltoihin hän jatkoi opintojaan Harvardissa.
Powerin vuonna 2003 julkaisema kirja "A Problem from Hell: America and the Age of Genocide," palkittiin Pulitzer-palkinnolla. Power on naimisissa Cass Sunsteinin kanssa, joka on oikeustieteen professori.
Aiheesta muualla

Kuvia tai muita tiedostoja aiheesta Samantha Power Wikimedia Commonsissa
| n k  Yhdysvaltain Yhdistyneiden kansakuntien suurlähettiläät |
| --- | --- | --- |
|  Stettinius  Austin  Lodge  Wadsworth  Stevenson  Goldberg  Ball  Wiggins  Yost  Bush  Scali  Moynihan  Scranton  Young  McHenry  Kirkpatrick  Walters  Pickering  Albright  Richardson  Holbrooke  Negroponte  Danforth  Bolton  Khalilzad  Rice  Power  Haley  Craft  Thomas-Greenfield  |  Stettinius  Austin  Lodge  Wadsworth  Stevenson  Goldberg  Ball  Wiggins  Yost  Bush  Scali  Moynihan  Scranton  Young  McHenry  Kirkpatrick  Walters  Pickering  Albright  Richardson  Holbrooke  Negroponte  Danforth  Bolton  Khalilzad  Rice  Power  Haley  Craft  Thomas-Greenfield  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Belgia  Yhdysvallat  Ruotsi  Japani  Tšekki  Korea  Kroatia  Alankomaat  Puola  Portugali 
Tieteilijät:  CiNii 
Muut:  NARA  SNAC  IdRef
Sairaalajuna

Sairasjunan henkilökuntaa lääkintäharjoituksessa Viipurin asemalla 1939. Potilasta nostetaan sairasjunaan.
Sairaalajuna on sairaanhoitoon ja potilaiden kuljettamiseen käytettävä juna. Niitä oli käytössä jo Krimin sodassa, Yhdysvaltain sisällissodassa sekä Buurisodassa. Ensimmäisen maailmansodan aikana esimerkiksi Britannia varusti sairaalajunia haavoittuneiden kuljettamiseen. Yhdysvallat käyttivät sairaalajunia myös ensimmäisessä ja toisessa maailmansodassa sekä Korean sodassa.
Suomessa on toiminut sairaala- ja sairasjunia sisällissodan, talvi- ja jatkosodan aikana. Tällä hetkellä sairaalajunia toimii eri kansalaisjärjestöjen ja säätiöiden ylläpitäminä esimerkiksi Ukrainassa ja Intiassa.
Talvi- ja jatkosota

Ylimääräisten kertausharjoitusten yhteydessä Suomessa perustettiin päämajan alaisuuteen kolme sairaalajunaa ja neljä sairasjunaa. Talvisodan aikana perustettiin vielä neljä uutta sairasjunaa. Sairaalajunia käytettiin pidemmissä potilassiirroissa ja niissä voitiin tehdä toimenpiteitä. Tämän mahdollisti junaan kokoonpanoon kuulunut leikkaussalivaunu. Sairasjunia käytettiin taas vain potilaiden evakuoimiseen. Juniin mahtui keskimäärin 300 potilasta. Junissa työskenteli yksi–kaksi lääkintäupseeria, 12 sairaanhoitajaa, seitsemän lääkintälottaa, kaksi aliupseeria sekä kymmenen lääkintämiestä. Junamiehet huolehtivat itse junasta. Junat kuljettivat haavoittuneita juna-asemilta ja rautatiepysäkeiltä, jonne heidät oli siirretty odottamaan jatkokuljetusta. Junien lastaus tapahtui yöllä, jotta liikkeelle päästiin ennen aamua. Jatkuvat hälytykset ja pommitukset haittasivat junien matkaa. Kuljetuksen aikana lääkärit arvioivat potilaiden tilan, annetttiin kipulääkitystä ja hoitoa mahdollisuuksien mukaan. Haavojen hoitoon ei ollut mahdollisuuksia, mutta potilaille annettiin ruokaa ja juomaa. Sairaalajunilla oli etuajo-oikeus muuhun liikenteeseen nähden. Sairasjunia käytettiin myös lapsien sekä vaikeasti vammautuneiden evakuointiin Ruotsiin. Junia käytettiin myös Karjalasta evakuoitujen siirtoihin. Henkilökunta työskenteli ympäri vuorokauden  ja yksi matka kesti useita vuorokausia.
Sairaalajunat tällä hetkellä

Lääkärit ilman rajoja -järjestön sairaalajuna toimii Ukrainassa, jossa se evakuoi potilaita Itä- ja Etelä-Ukarainasta. Venäjä on tuhonnut maan sairaaloita ja maan sairaalajärjestelmä on kuormittunut ja potilaita evakuoidaan junalla maan rauhallisempiin osiin.
Impact India-säätiö ylläpitää Intiassa maaseudun köyhiä palvelevaa sairaalajunaa "Lifeline Express", jossa tehdään esimerkiksi leikkauksia kuulon, liikunta- ja näkökyvyn palauttamiseksi.
Intiassa toimiva Lifeline Express -sairaalajuna
Pienellä kivellä

| Pienellä kivellä Samuli Edelmann |
| --- | --- | --- |

Studioalbumin tiedot
 Studio : Temple Studios, Mistra Bay, Malta; Mofo Studio, Espoo; Finnvox, Helsinki
 Julkaistu: 21. syyskuuta 2011
 Tuottaja(t): Kalle Torniainen Markus Koskinen
 Tyylilaji: pop rock
 Kesto: 42.43
 Levy-yhtiö: Warner Music
Listasijoitukset
  3.
Samuli Edelmannin muut julkaisut
| Pimeä onni 2010 | Pienellä kivellä 2011 | Hiljaisuuden valo – Joululauluja 2012 |
Singlet albumilta Pienellä kivellä
 ”Ei mitään hätää” Julkaistu: 27. heinäkuuta 2011
Pienellä kivellä on Samuli Edelmannin viidestoista albumi, joka julkaistiin 21. syyskuuta 2011. Kappaleita ovat tehneet mm. Timo Kiiskinen, Chisu, Tuure Kilpeläinen, Hanna Pakarinen, Edu Kettunen, Ville Pusa, Markus Koskinen ja Kalle Torniainen. Levyn arvostelut ovat olleet pääosin positiivisia. Sitä on myös kritisoitu kappaleiden samankaltaisuudesta. Albumi on myynyt platinalevyn oikeuttavan määrän.
Kappaleet

Oletko se sinä? – 4.33
Ei mitään hätää – 3.41
Sieluni kaltainen – 3.40
Tähtipölyä – 4.08
Pienet sormenjäljet – 3.48
Sama valo meissä kaikissa – 3.51
Se viimeinen – 3.56
Sun maa – 3.39
Kuvittele että – 3.30
Yksi ihminen – 3.24
Pienellä kivellä – 4.33
Aiheesta muualla

Pienellä kivellä discogs.com -sivustolla
| n k Samuli Edelmann |
| --- | --- |
Studioalbumit:  Oi taivas  Peggy – Pienestä kii  Yön valot  Ihana valo  Tuhat yötä  Vaiheet  Kaikki tahtoo  Enkelten tuli  Voittola  Virsiä  Virsiä 2  Maa on niin kaunis – Virsiä 3  Pimeä onni  Pienellä kivellä  Hiljaisuuden valo – Joululauluja  Mahdollisuus  Samuli Edelmann  Käteni  Vaiheet 2 
Kokoelmat:  Parhaat  Greatest Hits  Suomi huiput – 20 hittiä  Vain elämää: 1992-2005  The Collection  The Essential Samuli Edelmann  Rakastetuimmat virret 
Singlet:  ”Oi taivas”  ”Outi”  ”Aika vie kulkijaa”  ”Lasihelmi”  ”Viimeinen yö”  ”Peggy”  ”Pienestä kii”  ”Paratiisilinnut”  ”Viimeinen kesä”  ”Sinun silmiesi tähden”  ”Veljenmalja”  ”Yön valot”  ”Pahat kielet”  ”Oma planeetta” (Janita & Samuli Edelmann)  ”Ihana ilta”  ”(Sinä olet) Aurinko”  ”Palava pää”  ”Sinun kanssasi”  ”Postikortti”  ”In Un Altro Mondo”  ”Tuhat yötä” (Samuli Edelmann & Sani)  ”Valoista kirkkain”  ”Sinusta lauluni teen”  ”Yöjuna”  ”Armaan läheisyys”  ”Huilunsoittaja”  ”Sonetti 18” (Samuli Edelmann & Sani)  ”Miten ja miksi”  ”Olen luonasi sun” (Samuli Edelmann & Sani)  ”Mä jaksan odottaa”  ”Levottomat” (Cata Mansikka-aho & Samuli Edelmann)  ”Kaikki tahtoo”  ”Sininen sointu”  ”Lokki ja mä” (Samuli Edelmann & Mari Rantasila)  ”Karavaanari”  ”Juhlat alkakoon”  ”Heinillä härkien kaukalon” (Anna Eriksson, Mikko Kuustonen, Samuli Edelmann, Tiktak, Janne Raappana)  ”Niin kaunis on maa” (Samuli Edelmann & Irina Björklund)  ”Enkelten tuli”  ”Mun sydämellä on kypärä”  ”Välillä”  ”Pitkä kuuma kesä”  ”Veli älä jätä” (Samuli Edelmann & Mikko Kuustonen)  ”Amalia”  ”Ruma mies”  ”Samat kukat”  ”Älä polta mua karrelle”  ”Mä silmät luon ylös taivaaseen”  ”Peltoniemen Hintriikan surumarssi”  ”Suojelusenkeli”  ”Maa on niin kaunis”  ”Jos sä tahdot niin” (Jippu & Samuli Edelmann)  ”Pimeä onni” (Jippu & Samuli Edelmann)  ”Joo, joo, mä rakastan sua” (Jippu & Samuli Edelmann)  ”Ei mitään hätää”  ”Se viimeinen”  ”Tähtipölyä”  ”Tuomittuna kulkemaan” (Vesa-Matti Loiri & Samuli Edelmann)  ”Hiljaisuuden valo”  ”Avaruus”  ”Parempi mies” (Cheek feat. Samuli Edelmann)  ”Mahdollisuus”  ”Väliaikainen”  ”Teit meistä kauniin”  ”Tunnoton”  ”Kuuleeko yö”  ”Jokainen teko”  ”Aika”  ”Avaruuden tuolla puolen”  ”Omenapuu”  ”Reunalla”  ”Avoin salaisuus”  ”Ai ai ai”  ”Käteni”  ”Lasinen vuori” (Samuli Edelmann feat. Yona)  ”Päästä ne pois”  ”Vanhoja poikia viiksekkäitä”  ”Dinosauruksii”  ”Mä oon sinun”  ”Painavat kengät” 
Musiikivideot:  Pienestä kii  Veljenmalja  Pahat kielet  Oma planeetta (Janita & Samuli Edelmann)  Ihana ilta  (Sinä olet) aurinko  Palava pää  Sinun kanssasi  Tuhat yötä (Samuli Edelmann & Sani)  Valoista kirkkain  Sinusta lauluni teen  Huilunsoittaja  Sonetti 18 (Samuli Edelmann & Sani)  Kaikki tahtoo  Karavaanari  Juhlat alkakoon  Enkelten tuli  Veli älä jätä (Samuli Edelmann & Mikko Kuustonen)  Jos sä tahdot niin (Jippu & Samuli Edelmann)  Pimeä onni (Jippu & Samuli Edelmann)  Parempi mies (Cheek feat. Samuli Edelmann) 
DVD:t:  Samuli Edelmann & Mikko Kuustonen: Yksi ilta 
Muuta:  diskografia
Bakteerimeningiitti

Bakteerimeningiitti on bakteerin aiheuttama aivokalvontulehdus. Se on Suomessa virusmeningiittiä harvinaisempi ja erittäin vaarallinen.
Jopa kaksi kolmasosaa bakteerimeningiiteistä todetaan alle 2-vuotiailla lapsilla. Sairautta esiintyy myös aikuisilla.
Bakteerimeningiitin yleinen aiheuttaja on meningokokki, joka on kuitenkin melko heikosti tarttuva. Muita mahdollisia aiheuttajia on muun muassa pneumokokki.
Bakteerimeningiitti on hengenvaarallinen sairaus. Toipuneillekin potilaille saattaa jäädä pysyviä neurologisia vaurioita, kuten kuulovamma tai jopa täydellinen kuurous. Hoitamattomaan bakteerimeningiittiin liittyy korkea kuolleisuus.
Bakteeriperäinen aivokalvontulehdus on etenemiseltään nopea ja aiheuttaa potilaan yleiskunnon romahtamisen jo muutamissa tunneissa. Toipumisen kannalta oleellista on saada potilas nopeasti tehokkaaseen hoitoon.
Basilosaurus

| Basilosaurus |
| --- | --- |
 Basilosaurus cetoides
 Eoseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  †Muinaisvalaat Archaeoceti
Heimo::  †Basilosauridae
Suku::  †Basilosaurus  Harlan, 1834
Synonyymit
 Zeuglodon 
Lajit
 †B. cetoides (tyyppilaji)  †B. drazindai  †B. hartwoodi  †B. isis  †B. caucasicus  †B. paulsoni  †B. puschi  †B. vredensis  †B. wanklyni 
Katso myös
   Basilosaurus Wikispeciesissä   Basilosaurus Commonsissa 
Infobox OKNimi-testi OK: 
Basilosaurus (nimen merkitys: "kuningaslisko") oli varhainen valas, jonka uskotaan syöneen muun muassa samaan aikaan eläneitä pienempiä valaita kuten Dorudoneja. Sen jäännöksiä löydettiin ensimmäisenä Pohjois-Amerikasta, ja niitä luultiin jonkinlaisen merimatelijan fossiileiksi; tästä saurus-nimi, joka tarkoittaa liskoa. Ainakin kahden muun lajin jäännöksiä on löydetty Egyptistä ja Pakistanista. Basilosaurus -koiraat olivat 21 metriä pitkiä ja naaraat 18 metriä pitkiä.
Basilosaurus cetoideksen kallo.
Basilosaurus ja ihminen kokovertailussa.
Löydöt

1800-luvun alkupuolella Louisianassa ja Alabamassa Basilosaurus cetoides -fossiilit olivat niin tavallisia ja suuria, että niitä käytettiin yleisesti kalusteina. Anatomian tutkija Richard Harlan esitti, että kyseessä olisi suuri matelija ja nimesi eläimen Basilosaurukseksi. Myöhemmin brittitutkija Sir Richard Owen perehtyi jäännöksiin ja totesi niiden kuuluneen nisäkkäälle. Myöhemmin Basilosauruksen fossiileja löydettiin Euroopasta, Egyptistä ja Uudesta-Seelannista. Basilosaurus oli siis hyvin yleinen maailman lämpimissä valtamerissä 45–36 miljoonaa vuotta sitten.
Ominaisuudet

Kaikkien valaiden tavoin myös Basilosaurus hengitti ilmaa. Sillä ei kuitenkaan ollut ilmareikää päälaella, vaan se hengitti uimalla pintaan ja haukkasi siellä ilmaa. Tällaiset alkeelliset piirteet olivat ymmärrettäviä, koska valaat kehittyivät vain muutama miljoona vuotta ennemmin kun Basilosaurus kehittyi. Basilosaurus kuului alkuvalaisiin eli Archaeoceti-alalahkoon.
Basilosaurus ei ollut nirso. Se saalisti kaikkea: kilpikonnia, haikaloja, muita kaloja sekä kalmareita. Basilosaurus oli pitkään ainoa tunnettu esihistoriallinen valas. Sen pienet takaraajat, jotka muistuttivat ennemmin jalkoja kuin eviä, johtivat ajatukseen, että valaat ovat kehittyneet maaeläimistä. Viimeisen naulan arkkuun kuitenkin löi se, kun Ambulocetus löydettiin.
Bata

| Bata |
| --- | --- |
 Bata
 Koordinaatit: 1°51′N, 9°45′E 
Valtio:   Päiväntasaajan Guinea
Provinssi:  Litoral
Väkiluku (2015):  312 000
Aikavyöhyke:  UTC+1
Infobox OKVirheellinen NIMI-arvo: 
Bata on Päiväntasaajan Guinean suurin kaupunki. Siellä on noin 312 000 asukasta. Bata sijaitsee Litoralin provinssissa Río Munin alueella, Atlantin valtameren rannikolla. Batassa ei ole luonnonsatamaa, vaan valtamerialusten lastauslaiturit ovat vähän matkaa rannasta.
Bata oli Päiväntasaajan Guinean pääkaupunki vuoteen 1969 saakka. Silloin uudeksi pääkaupungiksi otettiin Biokon saarella sijaitseva Malabo.
Aiheesta muualla

Kuvia tai muita tiedostoja aiheesta Bata Wikimedia Commonsissa
Koivunkierrelehtitauti

Koivunkierrelehtitauti on 1990-luvulta alkaen Suomen koivuissa tavattu virustauti. Sitä esiintyy lähinnä puistopuissa, eikä metsien koivuissa sairautta toistaiseksi ole paljonkaan. Tauti aiheuttaa koivun lehtien jäämisen tavallista pienemmiksi, nopeammin kellastuviksi, kiertyviksi ja lopulta ruskettuvaksi. Aluksi tauti näkyy koivujen lehdillä viherhiukkasten vähenemisenä pääsuonten välissä eli vaaleanvihreänä. Tauti tarttuu tiettävästi kaikkiin Suomen koivulajeihin ja jopa muunlaisiin puihin, kuten seljaan ja pihlajaan. Tauti heikentää koivuja ja lyhentää niiden elinikää, mutta rauduskoivu vaikuttaa vastustuskykyisemmältä kuin hieskoivu.
Taudin aiheuttajaksi on todettu kirsikankierrelehtivirus CLRV. Metlan tutkijan Risto Jalkasen tutkimusryhmä yhdessä Humboldtin yliopiston professorin Carmen Büttnerin ja Susanne von Bargenin kanssa osoitti 2007 kyseessä olevan genomiltaan saman nepoviruksen, joka on todettu ensin kirsikalta. Taudin leviämistapaa ei toistaiseksi kokonaan tunneta, mutta se leviää geneettisesti. Kasveille ei ole parannuskeinoa, ja taimet tulisi tarkastaa ennen istuttamista puistoa uudistettaessa.
Baššibazukki

Baššibazukkeja 1800-luvun lopun postikortissa.
Émile Vernet-Lecomte: Baššibazukki tutkimassa ryöstösaalistaan, 1862.
Baššibazukki (osmaninturkiksi: باشی بوزوق başıbozuk ’johtajaton, liittämätön, järjestäytymätön’) tarkoittaa Osmanien valtakunnan armeijassa palvelleita palkkasotureita, jotka tunnettiin kurittomuudestaan.
Termiä käytettiin alun perin siviileistä, ja sillä tarkoitettiin kodittomia kulkureita ja kerjäläisiä, jotka olivat saapuneet valtakunnan etäisistä provinsseista Istanbuliin etsimään toimeentuloa. Krimin sodan sytyttyä vapaaehtoisyksikköjä värvättiin samankaltaisista väestönosista, ja nimitys siirtyi sotilaskäyttöön. Värvätyt olivat lähinnä albaaneja, kurdeja ja tšerkessejä, mutta heitä tuli myös muualta Lähi-idästä ja Pohjois-Afrikasta.
Baššibazukkiyksiköt eivät kuuluneet armeijan vakinaiseen väkeen. Värvätyn vapaaehtoisen tuli aseistaa itsensä, ja ratsuväenyksikköön pyrkiessään värvätyllä tuli olla oma hevonen. Baššibazukkiyksiköillä oli myös omat keskuudestaan valitut johtajansa. Heidän univormunsa eivät olleet säädeltyjä, ja kirjavien ja värikkäiden asujensa vuoksi he olivat suosittuja historiamaalausten aiheita.
Sodan aikana baššibazukien maine alkoi tahraantua kurittomuudesta sekä taistelun aikana että siviilien keskuudessa. Baššibazukit syyllistyivät sotavankeja kohtaan raakuuksiin ja Krimillä sekä Bulgariassa siviiliväestön rosvoamiseen ja raiskauksiin. Osmaniarmeija pyrki tuomaan normaalin sotilaskurin myös baššibazukkiyksiköihin, mutta yritykset eivät tuottaneet tulosta. Seurauksena baššibazukkiyksiköt lakkautettiin pian Turkin sodan (1877-1878) jälkeen.
Kulttuurissa

Eunukkien ja haaremifantasioiden ohella baššibazukeista tuli muodikas maalausten aihe orientalismin aikana 1800-luvun loppupuolella. Heidän suosimansa kirjava pukeutumistyyli teki heistä visuaalisesti mielenkiintoisen kohteen ja heidän ristiriitainen maineensa sisällöllisesti jännittäviä. Taidemaalarit, kuten Jean-Léon Gérôme ja Paul-Marie Renoir tekivät useita matkoja osmanien valtakuntaan 1860-1880-luvuilla. Noihin aikoihin osmanit olivat jo käytännössä lakanneet värväämästä baššibazukkeja. Renoir kuvasi jäljellä olevien baššibazukkien olevan enää "koristesotilaita", jotka seisoivat vartiossa moskeijojen ja palatsien ovella tai poseerasivat värikkäine vaatteineen ja lukuisine aseineen innokkaalle valokuvaajalle korvausta vastaan.
Sana baššibazukki on kapteeni Haddockin käyttämä haukkumasana Tintti-sarjakuvissa (ransk. bachibouzouk), joissa siitä esiintyy erilaisia kirjoitusasuja.
Kuvia

Jean-Léon Gérôme: Baššibazukkipäällikkö, 1881.
Jean-Léon Gérôme: Musta baššibazukki, 1869.
Stanisław Chlebowski: Baššibazukki ja hookah, 1877.
Venäläisiä baššibazukkeja, 1857. Kuvitus Henry Atwell Laken muistiinpanoissa.
Konstantin Makovski: Bulgarialaiset marttyyrittaret, 1877. Venäläissotilaiden värväämistä kannustamaan tehdyssä propagandamaalauksessa afrikkalaisbaššibazukit raiskaavat bulgarialaisia naisia.
Vauvarokko

| Vauvarokko |
| --- | --- |

Luokitus
ICD-10:  B08.2
ICD-9:  057.8
MedlinePlus:  000968
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Vauvarokko puolitoistavuotiaalla tytöllä.
Vauvarokko on herpesvirusten aiheuttama rokkotauti, joka on tyypillinen noin 0,5–2 vuoden ikäisillä pienillä lapsilla. Sairaus voi jäädä oireettomaksi, ja lähes kaikki sairastavat vauvarokon alle 3-vuotiaina.
Vauvarokon tyypillisiä merkkejä ovat ärtyisyys ja kuumeen nouseminen korkeaksi, toisinaan 39–40 °C:seen. Pahimman kuumevaiheen jälkeen ilmenee vaaleanpunertavaa ja pienitäpläistä ihottumaa. Joillakin lapsilla sairaus saattaa saada aikaan kuumekouristuksen.
Vauvarokkoon liittyvä kuume kestää tavallisesti noin kolme vuorokautta, ja ihottuma saattaa hävitä muutamissa tunneissa tai viimeistään parissa päivässä.
Vauvarokko on hyvin harvinainen yli 3-vuotiailla, ja sairaus jättää elinikäisen immuniteetin, jolloin ihminen ei voi sairastua siihen toista kertaa elämässään.
Waldemar Baszanowski

| Mitalit> Maa:   Puola.Miesten painonnosto. Olympialaiset  | Mitalit> Maa:   Puola.Miesten painonnosto. Olympialaiset  | Mitalit> Maa:   Puola.Miesten painonnosto. Olympialaiset  | Maa:   Puola> Miesten painonnosto. |
| --- | --- | --- | --- |
|  Kultaa | Tokio 1964 | kevyt sarja |  |
|  Kultaa | México 1968 | kevyt sarja |  |
| MM-kilpailut  | MM-kilpailut  | MM-kilpailut  |  |
|  Kultaa | 1961 | kevyt sarja |  |
|  Kultaa | 1965 | kevyt sarja |  |
|  Kultaa | 1969 | kevyt sarja |  |
|  Hopeaa | 1962 | kevyt sarja |  |
|  Hopeaa | 1963 | kevyt sarja |  |
|  Hopeaa | 1966 | keskisarja |  |
|  Hopeaa | 1970 | kevyt sarja |  |
|  Hopeaa | 1971 | kevyt sarja |  |
| EM-kilpailut  | EM-kilpailut  | EM-kilpailut  |  |
|  Kultaa | 1961 | kevyt sarja |  |
|  Kultaa | 1965 | kevyt sarja |  |
|  Kultaa | 1968 | kevyt sarja |  |
|  Kultaa | 1969 | kevyt sarja |  |
|  Kultaa | 1971 | kevyt sarja |  |
|  Hopeaa | 1962 | kevyt sarja |  |
|  Hopeaa | 1963 | kevyt sarja |  |
|  Hopeaa | 1966 | keskisarja |  |
|  Hopeaa | 1970 | kevyt sarja |  |
Waldemar Baszanowski
Waldemar Romuald Baszanowski (15. elokuuta 1935 – 29. huhtikuuta 2011) oli puolalainen urheilujohtaja ja painonnoston olympiavoittaja.
Baszanowski voitti olympiakultaa painonnoston kevyessä sarjassa (alle 67,5 kg) Tokiossa 1964 ja Méxicossa 1968. Tokiossa sekä Baszanowski että Neuvostoliiton Vladimir Kaplunov tekivät maailmanennätyksen 432,5 kg mutta puolalainen oli kevyempi ja voitti siten kultaa. Punnerruksessa Baszanowski nosti 132,5 kg häviten Kaplunoville 7,5 kiloa mutta tempauksessa hän tasoitti tilanteen nostamalla olympiaennätyksen 135 kg. Työnnössä molemmat saivat ylös olympiaennätyspainot 165 kg. Méxicossa Baszanowski teki 15 kiloa paremman tuloksen kuin hopeamitalisti, Iranin Parviz Jalayer. Baszanowskin sekä punnerrus- että tempaustulos oli 135 kg ja työnnössä hän teki uuden olympiaennätyksen 167,5 kg. Rooman 1960 olympialaisissa hän sijoittui viidenneksi ja Münchenissä 1972 neljänneksi hävittyään 2,5 kiloa maanmiehelleen Zbigniew Kaczmarekille.
Baszanowski voitti maailmanmestaruuden kolmasti ja Euroopan mestaruuden viidesti.
Vuodesta 1999 vuoteen 2008 Baszanowski toimi Euroopan Painonnostoliiton puheenjohtajana.
Saavutukset

Olympiakultaa kevyessä sarjassa Tokiossa 1964 (tulos 432,5 kg) ja Méxicossa 1968 (tulos 437,5 kg)
Olympiakisoissa neljäs kevyessä sarjassa Münchenissä 1972 (tulos 435 kg) ja viides Roomassa 1960 (tulos 380 kg)
MM-kultaa kevyessä sarjassa 1961, 1965 ja 1969
MM-hopeaa kevyessä sarjassa 1962, 1963, 1970 ja 1971 sekä keskisarjassa 1966
EM-kultaa kevyessä sarjassa 1961, 1965, 1968, 1969 ja 1971
EM-hopeaa kevyessä sarjassa 1962, 1963 ja 1970 sekä keskisarjassa 1966